
QU-ffiDAM  DE 

4 

HJ2MORRHAGUE 

* 

• EFFECTIBUS  COMPLECTENS. 


V ocabulum  <c  Haemorrhagia  ” profluvium 
quodvis  sanguinis  designat ; sive  ex  vulneri- 
bus, ulceribus,  relaxatione,  aliave  quavis 
causa  oriatur.  Effectus  ejus  aut  salutares, 
aut  periculosi  habendi  sunt.  Priorum  ex- 
empla plurima  extant,  ubi  natura  ipsa  semet 
liberare  tentaverit,  aut  ubi  chirurgia  idem 
perficere  conata  sit.  Neque  e contrario  de- 
sunt exempla  in  quibus  vis  vitae  exhausta 


A 


2 


TENTAMEN  MEDICUM 


omnes  sanitatis  functiones  aut  funditus  ever- 
tit, aut  saltem  admodum  turbavit.  De  his 
praesertim  nunc  temporis  disputare  suscepi. 

Sanguis  ille  liquor  est,  in  quem  fere  totum 
corporis  alimentum  resolvitur,  et  unde  se- 
cretiones universae  suppeditantur.  Cibus 
in  ventriculum  acceptus,  hujusque  secreti- 
one mutationem  subiens,  rei  animali  assimile 
redditur,  ejusque  variis  gravibusque  usibus, 
idoneus  evadit  ; inde  per  meatum  commode 
aptatum  in  humorem  circumeuntem  depor- 
tatur. Ex  hoc  quasi  perenni  fonte,  jactura, 
quam  per  excretiones  omnigenas  facit,  con- 
tinuo aeque  compensatur;  atque  sanitas  et 
vigor  corporis  perpetuo  conservantur. 

Sanguis,  igitur,  vitae  in  corpore  animali 
principium  est;  ac  in  functionibus  ejus  sus- 
tentandis, riteque  peragendis,  quodammodo 
necessarius.  Exitus  qui  nimium  sanguinis 
profluvium  insequi  solent,  bifariam  tractare 
in  animo  est;  “instantes”  scilicet,  et  “re- 
motiores.” A prioribus  incipiam. 

Hic  ab  aliquo  quaeri  posse  video,  quanta 
sanguinis  effusio  “ Haemorrhagia  morbosa, 
seu  noxia”  reputari  debeat?  Huic  tamen 
respondere  multum  sane  taedii,  nihil  autem 
commodi  afferret.  HStas,  sexus,  tempera- 
mentum, corporis  conditio,  quin  et  variae 
ali*  causae  ; quales  sunt,  vasculorum  ex 
quibus  sanguis  immittitur  ordo,  atque  situs, 
vulneris  magnitudo,  celeritas  sanguinis 
effluentis,  corporis  positio,  pluresque  adhuc 
causae  quae  recenseri  possent. 

Re  igitur  ita  se  habente,  profusioni  san- 
guinis immodicae  effectus  haud  raro  deesse 
videmus  qui  alias  depletionem  omnino  par- 
cam insecuti  essent ; idque  nonnunquam  in 
hominibus  roboris  vigorisque,  quantum  vi- 
dere licet,  parum  dissimilis. 

Indicium  primum  injuriae  qua  per  Hae- 
morrhagiam corpus  totum  afficitur  motus 
cordis  cessatio  est : quod  sese  sanguinis  im- 
minuto volumini  neutiquam  accommodare 
valens,  haud  amplius  excitari  potest ; quam- 


4 


TENTAMEN  MEDICUM 


obrem  ea  profert  signa,  quae  syncopen  me- 
dici nuncupant. 

Sanguis  in  vasis  circuitus  sui  extremis 
deficit ; bine  oculi  lacrymis  suffusi  et  quasi 
depressi,  labiorumque  colorem  roseum  pallor 
mortis  excipit ; memoria  tandem  cum  volun- 
tate perit ; omnes  denique  sensus  interni  de- 
lentur. Haec  indicia  satis  constat  ex  cere- 
bro collapso  originem  ducere  ; quod,  propter 
soliti  stimuli  defectum,  officiis  suis  diutius 
fungi  nequit.  Hunc  statum,  utpote  insigne 
auxilium  contra  effectus  Haemorrhagiae, 
ideo  paravit  natura,  ut  nihil  inde  periculi 
oriri  possit,  si  modo  cordis  motus  nimis  diu 
non  reprimatur.  Hinc  quidem  Haemorrha- 
a-iarum  utilitas  ad  multos  sanandos  morbos 
facile  exponitur.  Quod  si  cor,  ex  nimio  san- 
guinis profluvio,  sive  ex  alia  causa,  vim  con- 
trahendi recuperare  nequit ; hoc  malum  ma- 
jora adhuc  brevi  subsequuntur;  functiones 
nimirum  omnes  cerebri  magis  magisque  tur- 
bantur et  paulatim  demum  extinguuntur. 

Priorem  ex  his  conditionibus  convulsio- 
nes, quas  totum  genus  nervosum  convellunt, 
satis  manifestam  reddunt.  Posteriorem  au- 
tem, virium  musculorum  defectus,  usque  ad 
sphincterum  resolutionem,  tandemque  mu- 
nerum diaphragmatis,  intercostalium,  mus- 
culorum abdominis  cessationem  plane  acci- 
disse indicat. 

Hic  status  pulmonum  collapsus  sanguinis 
copiam  per  eos  ad  cordis  ventriculum  sinis- 
trum transeuntem  necessario  minuet : et, 
quoniam  actionem  naturalem  redintegrandi 
hoc  impotens  fit,  aeger  tandem  fato  suc- 
cumbit. 

Effectus  Haemorrhagiae  instantes  sic  per- 
strinximus : pericula  remotiora  nunc  respi- 
ciamus.  Quum  ex  parca  sanguinis  detrac- 
tione animus  defecerit,  neque  ullus  vasorum 
majorum  morbus  simul  comitatur,  periculum 
nullum  adfore  timendum.  JEger  enim  ad 
se  tandem  redit,  neque  ulla  deinde  obveni- 
unt incommoda.  Quod  si  contra,  haemor- 

rhagia  durante,  animi  defectiones  crebra? 
sint,  malorum  inde  funestissima  oriri  solent. 
Licet  enim  mors  non  statim  subsequatur, 
pertinacibus  atque  diutinis  affectibus  tamen 
originem  praebet,  quos  quam  brevissime  os- 
tendere memet  accingo. 

Quum  sanguis  adeo  profluxerit,  ut  animi 
defectus  frequentes  fiant ; aeger  tunc  in  sta- 
tu maxime  miserando  relinquitur.  Cor  enim, 
minuto  jam  admodum  volumini  reliqui  hu- 
moris, tam  aegre  se  accommodat,  ut  excita- 
tio minima  syncopen  reducit.  Motus  volun- 
tarius fere  omnino  ablatus;  oculi  ejus,  antea 
vivide  nitentes,  nunc  hebetes,  obscuri;  ge- 
nae labiaque,  rubentia  quondam  et  vigentia, 
nunc  pallent,  marcent ; pulsus  celeres,  debi- 
les, tremuli ; palpitationes  solicitae,  crebrae, 
vires  conficiunt.  His  plerumque  accedunt 
tinnitus  aurium,  nervorumque  irritatio  mo- 
lestissima. Ab  sono  quantulocunque  metu 
perculsus  fit ; et  si  stragula  inopinanter  teti- 
gerit, perterritus,  subsilit. 

Haec  in  unum  coegi,  quasi,  pessima  sig- 
norum quae  ex  hac  causd  proveniunt.  Om- 
nia non  semper  simul  adsunt ; quae  tamen  se 
ostendunt,  inter  se,  pro  ratione  profluvii,  plus 
minus  variare  necesse  est. 

Hac  in  conditione,  ante  omnia  sperandum 
est,  ut  pulsus  aequaliter  lentescant,  nervorum 
irritatione  paulatim  subsidente.  Haec  fiunt, 
si  cibus,  ut  supra  dictum,  rite  conficitur; 
hoc  enim  modo,  copia  sanguinis  nova,  ut 
ostendi,  in  corpus  ingreditur.  Saepius  ta- 
men  malorum  pertinacium  agmen  insequi- 
tur: quas  non  minus  dubitationis  medico 
quam  aegro  discriminis  et  molestiae  inferunt. 
Ex  statu  nervorum  adeo  excitato,  tantoque 
sanguinis  defectu,  excretiones  solennes  jam 
cessant;  quare  perturbatae  fiunt  functiones 
donec  cohors  ille  malorum  infinitus  quse 
dyspepsiam  designant  demum  appareat.  Ta- 
libus indiciis  addunt  se  comites  pulsus  de- 
biles et  celeres,  quin  et  palpitationes  creber- 
rimae. Cibus  non  digeritur;  neque  sanguis 

amplius  formatur.  Sin  autem  neque  remedia 
ministrata  neque  vires  corporis  haec  indicia 
depellere  valent,  aliis  sese  multo  molestiori- 
bus adjungunt.  Ad  quae  amovenda  peri- 
tissimi  medici  saepe,  ne  plerumque  dicam, 
frustra  animos  intenderunt. 

Quod  ad  exitus  qui  sanguinis  missionem 
subsequi  solent,  effusio  hydropica  imprimis 
est  notanda.  Aliquando  equidem  ex  usu 
idoneo  medicamentorum  renovatur  corpus, 
neque  tali  effusioni  longius  progredi  licet : 
interdum  vero  quae  localis  tantum  fuerat, 
universa  fit  effusio.  Membrana  cellulaiis  per 
totum  corpus,  et  corporis  cava  omnia  majora 
sero  implentur  effuso.  Signa  ea  horrenda 
quae  nervorum  pertubationem  designant, 
omnia  intenduntur et  fabrica  denique  hu- 
mana contra  tot  tantaque  mala  diu  luctata 
vitam  cum  morte  commutat.  Aliud  malum 
haud  aeque  forsan  timendum,  a nimia  san- 
guinis detractione,  silentioque  minime  prae- 
tereundum,  plenitudo  est;  cui  aegri  valdk 

sunt  obnoxii,  qui  ex  malis  supra  memoratis 
jam  convaluerint.  Plenitudo  est  distentio 
praeter  naturam  vasorum,  formatio  cujus  cau- 
sa est  sanguinis  majoris  copiae  quam  qua 
opus  est.  Vasa  enim  lactea  quae,  quum  de- 
erat, ulterius  se  exercere  cogebantur,  idem 
adhuc  faciunt : atque  spatium  aliquod  tem- 
poris et  regimen  requiruntur,  antequam  vis 
morbi  sopiri  potest. 

Plenitudo,  si  non  cito  amovetur,  indicia 
quaedam  aegrum  vix  minori  discrimini  vitae 
objectura  ; — qualia  sunt  apoplexia,  paralysis. 
Haemorrhagiae  molestae,  et  horum  similia, 
concitabit. 

Tales  igitur  exitus  maxime  omnium  metu- 
endi sunt  qui  ex  Haemorrhagia  nascuntur. 
Pauca  mihi  nunc  proferre  liceat  de  illa  rati- 
one eos  vitandi  quam  optimam  esse  judico. 
In  hac  dissertatione  de  eo  genere  Haemor- 
rhagiae quod  a causis  mechanicis  oritur  prae- 
sertim tractavi ; quamobrem  fortasse  modum 
in  quo  eam  supprimit  natura  in  hoc  loco  me 

esse  explicaturum,  benignus  lector,  si  talis 
mihi  concedatur,  putabit.  Hoc  si  desideret, 
libellum  quem  amicus  meus  et  praeceptor 
maxime  deflendus,  Doctor  Jones  Barbadensis, 
de  Haemorrhagia  conscripsit,  consulat  ad- 
moneo ; in  hoc  enim,  seriem  tentaminum 
naturae  operam  artemque  humanam  pulchre 
exhibentium  in  medium  protulit.  Hoc  igi- 
tur praetermitto,  quoniam  nos  aequo  diutius 
moraretur : et  ad  eas  nunc  progredior  artes 
quibus  aegrum,  cui  mors  jam  imminet,  cuive 
spatium  longius  calamitatibus  etsi  obsessae 
superest,  sustentare  conarer. 

Talibus  praemissis,  nemo,  ut  opinor,  non 
agnoscet  Haemorrhagiam  fieri  non  posse,  quin 
discrimen  simul  adsit ; licet  ad  optimas  aites 
avertendi  periculum  statim  recurratur.  Mihi 
tamen  experimenta  quaedam  suadent  Hae- 
morrhagiam non  semper  funestam  adeo  at- 
que lethalem  fore,  si  modo  ineptias  istas, 
quibus  mens  humana  inservire  solet,  velut 
aegri  somnia  abjiceremus.  Nec  affirmare  du- 

bito,  si  ex  analogia  argumenta  deducere  li- 

* 

ceat,  magnam  eorum  partem,  quos  effectus 
ejus,  aut  instantes  aut  remoti,  e vit&  abripue- 
runt, ad  pristinam  valetudinem  restitui  po- 
tuisse. 

Haemorrhagia,  ubi  fabricam  quam  maxime 
debilitavit,  ad  stimulum  unumquemque  acer- 
rimum sive  naribus  orive,  aliive  cuicunque 
corporis  parti  applicatum,  frustra  nos  reci- 
pimus ; actio  enim  cordis  nullo  modo  resti- 
tui potest.  Fluida  vitae  augeantur  necesse 
est.  Deest  cordi  stimulus  ejus  solennis; 
neque  ex  copia  sanguinis  imminuta,  amplius 
ita  se  contrahere  valet,  ut  stimulus  vehemen- 
ter satis  ad  cerebrum  impellatur.  Quid, 
quaeso,  rebus  ita  se  habentibus,  salutare  ma- 
gis atque  efficax  in  opem  aegrorum  excogi- 
tari potest,  quam  talis  stimuli  applicatio  ? 
Quid  in  usum  artis  nostrae  plus  commodi 
atque  utilitatis  pollicetur,  quam  investigatio 
causae  tam  simplicis  vitam  hominibus  jam 
limen  mortis  ingressuris  revocandi,  aegros  et 

mortales  ad  spem  fortunatae  senectutis  eri- 

i 

gendi  ? Saepe  mihi  contigit  adnotare  mala 
quae  sanguinis  detractionem  subsequi  solent, 
quin  et  omnes  modos  quibus  vita  restauratur 
frustra  adhiberi : quocirca  experimenta  fa- 
cere institui  ex  quibus  quantum  valet  trans- 
fusio pateret. 

Ex  animalibus  sanguinem  detraxi, — indicia 
quaeque  in  ordine  suo  notavi, — intacta  ea  re- 
liqui, — et  mors  semper  supervenit. 

Quinetiam  ex  aliis  sanguinem  deprompsi, 
atque  eadem  insequuta  sunt  signa ; sanguine 
vero  in  ea  transfuso,  vixerunt,  convaluerunt. 

Ea  nunc  experimenta  subjiciam,  quae  in 
hac  re  investiganda  diligenter  institui. 


EXPERIMENTUM  I. 

Canes  duos  impares  magnitudine  con- 
strinxi : minoris  venam  jugularem  externam 
reclusi,  circa  quam  duas  ligaturas  levitei  vinxi, 
digiti  spatio  interjecto  : fistulam  deinde  tenu- 
em per  plagam  minutam  inseiui,  quam  cum 

ligatura  inferiore  ligavi,  amico  interim  supe- 
riorem levante.  Tunc,  fistula  clausa,  inter 
eam  et  ligaturam  superiorem  aperturam  feci; 
simul  et  in  arteria  carotica,  quam  imprimis 
nudaveram,  puncturam.  Haemorrhagia  lar- 
ga fuit,  canis  brevi  defecit,  et  jam  moribun- 
dus esse  videbatur. 

Majoris  tunc  canis  eam  partem  arteriae 
femoralis  quae  supra  profundam  sita  est  pate- 
feci, et  tres  ligaturas  circa  eam  ligavi ; qua- 
rum remotior  a corde  tantum  constricta  est. 
Forcipe  parva  arteriam  inter  cor  et  ligatu- 
ram cordi  proximam  compressi ; intra  ligatu- 
ram mediam  et  eam  a corde  remotiorem, 
parvam  incisionem  feci  ad  fistulam  inseren- 
dam. Ligaturam  denique  cordi  proximam 
paratam  servavi,  ut  cum  ea  Haemorrhagiam, 
si  talis  eveniret,  cohiberem. 

Meatum  subinde  inter  ambos  canes  hoc 
modo  institui;  tubulum*  ( a a «),  fere  sex  di- 


* Vid.  Fig. 

gitos  longum,  ex  uretere  bovis  adhibui,  et 
utrique  ejus  extremitati  pinnam  (/ 3 b ) corvi- 
nam alligavi,  unam  ((3)  quarum  in  pinnam  (c) 
quae  venae  animalis  recipientis  affigebatur  in- 
tromisi, ea  (d)  interim  quam  arteria  animalis 
emittentis  alligavi  alteram  tubuli  pinnam  (b) 
introeunte.  His  ita  peractis,  forcipem  amovi, 
et  sanguis  per  hunc  alveum  artificialem  cursu 
rapido  in  venam  se  recepit. 

Intra  trigesimam  horae  partem,  canis  reci- 
piens pene  exanimis  caput  suum  extulit ; 
pulsus  antea  haud  percipiendi,  nunc  perspi- 
cui fuerunt ; oculus  luteus  antea  atque  hebes, 
splendorem  pristinum  protulit ; respiratio 
quoque  facilis,  aequalis  rediit.  Aliquandiu 
postea  solicitum  se  ostendens,  effugeie  ten- 
tavit.  Ut  nimia  sanguinis  copia  non  inji- 
ceretur, experimento  finem  imposui ; et  ca- 
nis facile  satis  circumvagari  valebat,  neque 
vald&  aegrotare  videbatur. 

EXPERIMENTUM  II. 

Quoniam  canes  post  aliquot  dies  robur 
pristinum  revocasse  videbantur,  experimen- 
tum iteravi,  in  vasis  adversi  lateris.  Iidem 
exitus  ac  in  priore  experimento  provene- 
runt : recipiens  enim  canis  convaluit,  immo 
et  ita  validus  evasit  ut  postea  smpe  vicem 
emittentis  explevit.  Canis  major,  cujus  san- 
guis minorem  ita  robustum  reddiderat,  intra 
duodecim  horas,  prse  sanguinis  jactura,  occu- 
buit. 

EXPERIMENTUM  III. 

Canes  duos  mole  et  pondere  fere  pares  in 
scamno  arcte  invicem  colligavi.  Venis  fe- 
moralibus utriusque  fistulas  sequales  aptavi, 
ut  et  arteriis  in  ambobus  iisdem,  quo  sanguis 
ex  arteria  hujus  in  venam  illius  transmittere- 
tur. Meatu  inter  eos  rite  instituto,  forcipem 
ab  arteriis  amovi,  unde  duplex  quasi  factus 

est  circuitus.  Ita  sanguinem  inter  se  commu- 
tarunt, neque  multum  inde  incommodi  utri- 
vis oriri  videbatur.  Amicus  meus  charissimus 

(Cs-  Hastings)  mutatam  pulsationem  simul 

/ 

mecum  notavit,  tubulos  utriusque  in  mani- 
bus tenens  : aequalem  eam  vel  inaequalem  ad 
libitum  reddere  licuit,  sanguinis  nempe  cur- 
sum in  alterutro  tubulorum  impediendo,  hic 
enim  debilis  erat  et  intermittens,  ille  contra 
in  quo,  cursum  sanguinis  impedieram,  plenus 
admodum  atque  fortis.  Haec  dum  fiebant, 
summam  solicitudinem  et  molestiam  uterque 
canis  indicavit ; hic  ob  nimiam  excitationem, 
ille  propter  debilitatem  maximam.  Hac  re- 
ciprocatione mira  quater  vel  quinquies  in  his 
canibus  alternatim  iterata,  donec  et  amicis 
meis  et  mihimet  ipsi  abunde  satisfeceram, 
perveni  tandem  ut  pulsationem  in  utroque 
tubulo  et  vi  et  velocitate  propemodum  pares 
redderem : canes  interea  tranquilli  mane- 
bant. Circuitus  hic  duplex  per  quartam  lio- 

rae  partem  promotus  est,  et  si  opus  fuerat, 
diutius  adhuc  facile  continuari  posset.* 

EXPERIMENTUM  IV. 

Sanguis  ex  vena  jugulari  felis  mittebatur, 
usque  ad  syncopen.  Canis  jam  parati  san- 
guinis portiunculam  per  rivum  tenuissimum 
in  venam  felis  transfusi : haec  ad  se  brevi  re- 
diit, et  postea  convaluit.f 

EXPERIMENTUM  V 

Male  cessit;  felis  enim  in  transfusionem 
parata  antequam  canis  aptari  posset,  prae  dis- 
tentione obiit. 


* Forsan  hic  a proposito  haud  alienum  erit  referre, 
praesertim  quoniam  de  hac  re  diti  disputatum  fuit,  qudd 
in  hoc  experimento,  sanguis  animalis  mitissimi  cum  eo 
mordacissimi  commixtus  erat,  neque  minima  indolis  mu- 
tatio adhuc  se  ostendit,  quanquam  aliqui  menses  jam  sint 
elapsi,  atque  ipsi  quilm  optime  se  habent. 

f Notandum  est,  hanc  felem,  post  duos  dies,  effu- 
gisse ; neque  unquam  postea  eam  mihi  videre  contigit. 

0 

c 

1 ’ §\ff»  ya  * Co::  . q ' v ' i 

EXPERIMENTUM  VI. 

Fele  ut  antea  ligata,  donec  syncope  et  con- 
vulsiones, ut  in  experimento  quinto,  super- 
veniebant, sanguis  arteriosus  canis  in  eam 
transmittebatur,  per  alveum  clysterii  tenuis, 
ut  signa  orientia  notarem.  Quamprimum  ad 
cor  sanguis  pervenerat,  subsiliit,  indiciaque 
vitae  reducis  protulit : actio  quoque  cordis, 
applicata  manu,  manifestam  se  reddidit;  pau- 
lo longius  luctata  est : cor  vehementer  mi- 
cuit. Ita  facere  institui  ut  plenitudinis  ef- 
fectus contemplarer.  Felis  brevi,  inquieta, 
et  magis  magisque  debilitata  fuit.  Vis  con- 
trahendi se,  quae  cordi  inest,  imminuta  fuit ; 
oculi  suffusi  et  protrusi  paulo  micantes,  et 
mirum  in  modum  rubescentes : salivatio  co- 
piosa, vomitus,  coma,  et  omnia  signa  com- 
pressionis cerebri  quantum  videre  licebat, 
aderant.  Felis  jam  liberata,  ambulare  ten- 
tavitj  haud  tamen  inultum  spatii  progressa 

est  antequam  prona  humi  in  caput  cecidit, 
neque  ultra  sex  horas  vixit. 

Sectio. — Vasa  cerebri  sanguinis  nigri  copia 
implevit.  Vascula  tunicae  choroidis  cera  quasi 
tenuissima  distenta  apparuerunt.  Tunica 
conjunctiva  prae  sanguine  erubuit.  Viscera 
abdominis  et  thoracis  rubrae  particulae  tume- 
fecerunt. Serum  interea  sanguineum  per 
multa  cava  effusum ; — atque,  in  fellis  vesicula 
bilis  sanguineae  quantitas  se  ostendit. 

EXPERIMENTUM  VII. 

Venas  duas  cani  (femoralem,  scilicet,  et 
jugularem)  postquam  denudaveram,  cum 
scalpello  punxi.  Haemorrhagia  adeo  profusa 
subsecuta  est,  ut  syncopen  induxit.  Proflu- 
vium nunc  substitit,  et  sanguinem  ex  arteria 
carotica  ovis  in  venam  jugularem  transmisi. 
Hoc  facto,  reviviscere,  convalescere  et  lucta- 
ri, languide  tamen,  incepit  canis.  Sanguis  e 
venis  tandem  prorupit ; humi  jacens  pro- 
gredi tentavit,  semper  autem  antrorsum  de- 

cidit,  capite  inter  crura  demisso,  tanquam 
pondere  quodam  depressus.  Omnia  quae 
aderant  indicia  cerebri  compressionem  indi- 
caverunt. Post  aliquot  momenta  ad  statum 
pristinum  rediit ; quamobrem  parcam  tantum 
sanguinis  ovini  copiam  in  eum  transtuli  j ille 
aliquamdiu  quasi  haesitans  constitit ; dehinc, 
viribus  omnibus  collectis,  ad  portam  ruit,  et 
sagacitate  quadam  insita  eam  frustra  leclu- 
dere  tentavit.  Hic  canis  per  duodecim  quin- 
decimve  horas  post  transfusionem  vixit,  ne- 
que permagna  debilitate  laboravit. 

Post  mortem,  sanguis  coloris  subnigri  in 
statu  fluido  repertus  est. 

experimentum  viii. 

Sanguinem  canis  majoris  ex  vena  jugulari 
detraxi : prius  tamen  quam  syncope  supei- 
venit,  fistulam  in  venam  admisi  statnn  infra 
vulnus  ex  quo  sanguis  effluxit:  per  illam 
sanguinem  ex  arteria  carotica  magnas  ovis 
transmisi.  Canis  luctari  statim  et  sanguinem 

ex  vulnere  priore  profundere  coepit : neque 
ulla  mutatio  in  colore  sanguinis,  durante  ex- 
perimento, apparuit.  Experimentum  diu 
continuavi,  ut  animal  recipiens  sanguine  suo, 
si  posset,  orbaretur;  et  fluxum  ex  arteria 
simul  temperare  curavi,  secundum  impetum 
sanguinis  ex  vena  prorumpentis,  et  modum 
quo  canis  affectus  fuit : hoc  effeci  diametrum 
tubuli  comprimendo  primum,  deinde  penitus 
claudendo.  Nulli  canum,  qui  ei  antecesse- 
rant, tantum  incommodi  quantum  huic  attulit 
transfusio.  Stare  quidem  et  ambulare  valuit, 
valde  tamen  debilis  evasit.  Post  triginta  et 
sex  horas  occubuit. 

Triduo  post  mortem,  sectio  corporis  nul- 
lam prorsus  in  quavis  parte  causam  idoneam 
mortis  exhibuit,  si  modo  colorem  et  statum 
sanguinis  praetermittamus : neque  usquam 
grumosi  quidquam  in  sanguine  apparuit,  om- 
nino autem  fluidus  manebat. 

EXPERIMENTUM  IX. 

Die  18mo  Februarii,  ex  arteria  femorali 
juvenis  canis  sanguinem  ad  syncopen  usque 
detraxi ; dehinc  Haemorrhagiam  ligatura  co- 
hibui. Post  biduum,  ex  eadem  arteria  ite- 
rum reclusa  non  multum  sanguinis  effluxit ; 
coagulum  quippe  magnum  alveum  paene  to- 
tum occupaverat.  Postridie  arteriam  femo- 
ralem cruris  adversi,  denudatam  imprimis,  in- 
secui : immane  confestim  profluvium  erupit  j 
atque  similis  insecuta  est  debilitas.  Die  22do, 
ubi  canem  vires  suas  partim  revocasse  vidi, 
arteriam  humeralem  pungere  statui ; laiga 
inde  copia  sanguinis  erupit,  pallidior  autem 
solito,  et  quae  statim  coegit.  Languor  jam 
extremus  invaserat  canem  : quamobrein  hap- 
so a ligatura  arcte  ligato  arteriam  circum- 
dedi ; quem,  post  biduum,  haud  amplius  ne- 
cessarium ratus  iterum  resolvi  : regressus 
vero  octavi  decimave  abhinc  hora  proflu- 
vium adeo  immane  sanguinis  effluxisse  ani- 

mad  verti,  ut  animal  ad  extremam  debilitatem 
redigeretur.  Vulneri  hapsum  iterum  ad- 
movi ; die  vero  postero,  cibum,  quem  per 
duos  dies  oblatum  semper  aversatus  erat,  in- 
tactum inveni.  Amplius  se  sustinere  nequi- 
bat ; in  pedes  suos  sublatus,  titubavit ; quam 
levissime  impulsus,  decidit ; oculi  jam  nunc 
hebetes,  obscuri ; lingua,  gingivae,  faucesque 
pallidae,  neque  pulsatio  nisi  languidissima  se 
ostendit.  Mortem  ei  post  paucas  horas  su- 
perventuram esse  conjectans,  venam  jugula- 
rem externam  reclusi,  et  in  eam  fistulam  in- 
serui, cujus  ope  uncias  aliquot  sanguinis  ovini 
injicerem.  Venam  subinde  paullo  supra  vul- 
nus antea  factum  aperui,  atque  illic  % i vel 
§ i fs  sanguinis  immissa,  cani  anima  defecit. 
Extemplo  sanguinem  ovis,  ex  arteria  caro- 
tici depromptum,  in  eum  transfusi ; id  quod 
brevi  effecit  ut  pulsatio  multo  manifestior 
esset,  utque  in  aspectu  canis  mutatio  in  me- 
lius plane  pateret.  Firmo  magis  pede  con- 
stare valebat,  etsi  debilis  adhuc  et  languidus 

manebat.  Sex  horis  interjectis,  potestas  se- 
met  huc  illuc  transferendi  paullatim  redibat; 
ea  denique  mala  quae,  ante  transfusionem 
sanguinis  alienas,  mortem  ei  intenderant,  om- 
nia jam  propemodum  evanuerant:  quinetiam 
appetentia  cibi  vere  canina  brevi  rediit. 


Vix  operae  pretium  esse  judico  ut  beneficia 
transfusionis  documentis  amplius  comprobare 
tentarem ; atque  profecto,  si  alia  mihi  mens 
foret,  vetant  tamen  et  ratio  et  limites  in- 
cepti. Rei  vero  investigationem  gravis  adeo 
atque  commodas  ad  vitam  ipsam  humano 
generi  servandam,  me  hic  destiturum  esse 
nequaquam  affirmo ; aderit,  uti  spero,  tem- 
pus ubi  usus  atque  experientia  ad  bonum 
aliquem  finem  me  hoc  argumentum  perdu- 
cere dabunt.  Restat  solummodo  ut  pauca 
quaedam  subjiciam  de  experimentis  quae  su- 
pra recensentur.  Haec  manca  sane  et  sim- 

plicia  esse  prorsus  agnosco;  attamen,  talis 
licet  eorum  sit  natura,  libero  atque  candido 
lectori  dubitationem  tollent,  haesitantis  vero 
validissima  argumenta  refellere  valebunt. 

Ex  his  experimentis  attentius  panllo  per- 
pensis abundi  liquet, — sanguinem  animalis 
cujus  vis  transfusum  in  corpus  animalis  ejus- 
dem generis  ad  vitam  sustentandam  sufficere; 
atque  hoc,  non  modo  si  partim  tantum  trans- 
fundatur sanguis,  ut  in  experimentis  Imo, 
2do,  et  4to ; verum  etiam  si  omnino,  ut  in 
experimento  3tio : nam  in  hoc  experimento 
putandum  est  neutri  canum  multum  sui  ip- 
sius sanguinis  fuisse. 

Haud  tamen  seque  patet  animalia  genere 
diversa  hoc  modo  sustentari  posse.  Exempli 
gratia ; experimentum  9num  docet  sangui- 
nem ovis,  animalis  scilicet  herbivori,  posse 
sustentare  canem,  animal  contra  carnivorum. 
Quod  si  ex  animali  recipiente  sanguis  omni- 
no detrahatur,  vicem  ejus  sanguis  emittentis 

n 

nequaquam  implere  valebit:  hoc  satis  con- 
stat ab  experimentis  7mo  et  8vo. 

Nunquam  tamen  necesse  erit  ut  talis  san- 
guinis copia  in  hominem,  qualem  in  experi- 
mentis 7mo  et  8vo  transfusi,  injiciatur. 
Nam,  si  cor  prorsus  excitari  potest,  parca 
sanguinis  copia, — immo  longe  parcior  ea 
quam  amisit,  ad  hoc  sufficeret  : — neque  ad 
hoc  confirmandum  aliis  experimentis  opus 
est  quam  quae  et  egomet  ipse  feci  et  quae  ab 
aliis  facta  haud  retuli. 

Quod  autem  ad  speciem  animalis  ex  quo 
haec  parca  copia  detrahi  debet,  haud  multum 
sane  interesse  puto  utrum  carnivora  sit  vel 
herbivora.  Ex  utraque  plurimum  commodi 
polliceri  audeo.  Verum  enimvero,  quoniam 
homo  animal  est  omnivorum,  (ut  ita  mihi 
dicere  liceat),  putandum  est  sanguinem  ani- 
malis omnivori  illius  sanguini  esse  similli- 
mum; quamobrem  maxime  est  idoneus  qui 
vicem  sanguinis  amissi  impleret. 

Sanguinem  ex  variis  animalibus  detractum 
analysi  nunquam  subjeci,  id  quod  rei  huic 
gravissimae  rite  pertinere  videtur  : — mihi  ve- 
ro persuasissimum  est,  etsi  non  desunt  qui 
hoc  negant,  inter  sanguinem  animalium  di- 
versi generis  magnum  exstare  discrimen. 
Ad  hanc  sententiam  phaenomena  quae  in  ex- 
perimentis 7mo  et  8vo  notavi,  me  aliquan- 
tum impulerunt. 

Quatenus  prosit  transfusio  in  quibusdam 
morbis  sanandis  qui  fluidi  vitalis  defectionem 
indicant,  res  est,  si  quae  alia,  investigatione 
digna.  Quam  optime  de  ea  ego  quidem  omi- 
nari adducor.  Si  enim,  ut  fere  solet,  quos- 
dam morbos  qui  ex  nimia  sanguinis  copia 
oriuntur,  detractio  ejusdem  sanare  valet, — 
quid  mirum,  quaeso,  nos  alios  morbos  ex 
causis  diversis  diverso  remedio,  transfusione 
scilicet,  fugare  conari  ? 

Nulla  mihi  nota  sunt  argumenta  quo  mi- 
nus transfusione  uteremur  ubi  magna  adest 
Haemorrhagia  : — minime  tamen  nego  talia 

posse  inveniri : — lioc  tantum  affirmo,  nulla 
mihi  saltem  per  experimenta  mea  sese  os- 
tendisse. Veruntamen,  quia  bene  cessciunt 
experimenta  mea,  haud  sane  ex  his  conclu- 
dere fas  est  haec  aut  nunquam  aut  raro  esse 
adfutura  si  iisdem  experimentis  homines  sub- 
jicerentur. In  morbis  haemorrhagicis  quos 
quotidie  videmus  ubi  munera  vitae  haud  mul- 
tum impediuntur,  tale  remedium  minime  est 
adhibendum : hos  enim  alia  remedia  haud 
aeque  timenda  avertere  valent.  Quando  au- 
tem haec  parum  prosunt,  nempe  ubi  mulier 
parturiens  in  ipso  mortis  limine  tremiscit,  aut 
ubi  miles  prae  jactura  sanguinis  exitium  im- 
minere videt,  quid  quaeso  argumentum  af- 
ferri potest  quo  minus  ad  hanc  ultimam  spem 
nosmet  recipiamus,  atque  animam  jam  coipu> 
relicturam  revocare  tentemus  ? 

finis. 

i • 

